Tillaga að breytingu á aðalskipulagi Sveitarfélagsins Hornafjarðar varðandi ferðaþjónustu og stakar framkvæmdir Sveitarfélagið Hornafjörður hefur auglýst tillögu að breytingu á Aðalskipulagi Sveitarfélagsins Hornafjörður 2012 - 2030 , þar sem gert er ráð fyrir að rýmka heimildir um gistiþjónustu meðfram búskap og í þéttbýlinu á Höfn . Þá er mörkuð stefna um stakar framkvæmdir , svo sem fjarskiptamöstur , litlar virkjanir og framkvæmdir á upplýsinga - og þjónustusvæðum . Tillagan er til sýnis á bæjarskrifstofum Hornafjarðar og hjá Skipulagsstofnun auk þess sem hægt er að nálgast skipulagsgögnin á vef Hornafjarðar . Athugasemdir þurfa að berast á bæjarskrifstofur sveitarfélagsins , að Hafnarbraut 27 á Höfn , eigi síðar en 3. febrúar 2020 .